作者：史达祖
词牌/韵律：东风第一枝

paragraphs: 巧沁兰心，偷黏草甲，东风欲障新暖。
谩凝碧瓦难留，信知暮寒轻浅。
行天入镜，做弄出、轻松纤软。
料故园、不卷重帘，误了乍来双燕。
青未了、柳回白眼。
红欲断、杏开素面。
旧游忆著山阴，厚盟遂妨上苑。
寒炉重暖，便放慢春衫针线。
恐凤靴、挑菜归来，万一灞桥相见。

标签：宋词三百首